Agraw
n ayt umeskan amazigh g Meknas ass n 26/5/2002 (14/5/2952)
Tafirt
n tmesmunt ASIDD
Ighra
t mass Hasani Oali, aselway n tmesmunt ASIDD
Aytma
d isetma, azul,
Tazvayt
issun (Marhaba issun) ass a g agraw ad ameqran n ayt umeskan amazigh.
Agraw
ad n wass a g Meknas iga win Umukuc anammas (Maroc central). Izriy dat
as agraw n Nadur ghif tamnadvt tagafayt (région du nord), agraw Marrakec ghif
tamnadvt tunzvult (région du sud).
Agrawen ad ddand
deffir (dar) n ugraw axatar n Rbadv nna gan anmuqqar wis cradv n ayt umeskan
amazigh, g ayur n nuwanbir 2001 (sin mgam d ayun). G agraw ad n Rbadv nemsasa
ku tarbiot ad tesmutteg (tessujed) yut n tallunt (plate-forme) lla tini dig s
mimec da ttannay tudsa (organisation) n ayt umeskan amazigh sga gher dat, d
matta tarettva (structure) nna ghur s ittilin.
Eg
ad ad xef nejmao ass a.
Ameskan
amazigh am ceg nna tessnem, dig s tutrawin tixatarin ghif mi msasan imazighen,
tutrawin ad zrin ghif sen zeg mayd ilula umeskan ugar n sin n isegwasen, bla
isugwasen nna zrinin datas; apa isul ca isvhan gher tmazight ur illi, tsul
tmazight ur tekcim gher tgherbuzt (école) hma y ad ttuseghra, isul
ttilifizyun ur as issin, tsul “Lmahkama” ur as tessin, agwd Agherbaz n
tgeldit n idles amazigh ghif mi isiwel ugellid nnex, isul ur irzvim, ur
issentiy tawuri nnes.
Am
ceg d, tamazight gher dghi isul ca ur as ili, maca tella tamunt n imazighen,
pa nekwni nejmao asekka g ca n wansiwen yadven.
Tamunt
ad nna y ad temghur, acku nekwni nna ghas lxir i tmazirt a, qqah imeghrabiyen
winnex ayd gan ur ghur nex illi unfur (étranger), ghas wenna da itthasaben
ixf nnes d anfur; ag ad mghvar llan winna ranin ad rzvin tmazight, zeg mayd
ilula g amussu adelsan amazigh d nitni lla urezzun mimec ad as gin tafa y ad
ibedd, g tizwiri ran ad ax smunnadven ag nna mi da ttinin “Ddapir Lbarbari”
nna ur igin winnex, lla x ttinin araw n “Listiomar”, araw n Lyutvi
(Lyautey) mghar ur is neccar ghas lbarud d imenghi, lla x ttinin tram ad
tebdvum imezdagh n tmazirt ghif sin (imazighen d waoraben) d nekwni lla
nettini imeghrabiyen d yun ayd gan ur dig sen sin acku tamazirt d tmazight ag
tgan.
Al
ig annayen is ddan imazighen gher dat mghar ag ad, ur asen iojib lhal, kkren
dix ussan ad lla urezzun can
tmukrist yadven, ssufghen yut n tanfult g “Journal la vérité” lla
tettren dig s ad yili yun uzref ad hecmen is ghif medden nna gan imezzazvaren
(racistes) t m ag msin midden ad nna da skarnin tamezzazvart g tamazirt ad?
Nnan imazighen, ayt tanfult lla ttinin is llan yits n imazighen nna gan
imezzazvaren bnid n waoraben.
Imazighen
nna mi ittyukes awal, nna mi ittyukes acal, nna mi ittyukes umezruy, nitni
aggan imezzazvaren (Racistes) g tmazirt nsen!!!
Ag
ad lla x issenoat is isul abrid n tmazight d imazighen ighezzif, tsul ghur sen
tawuri, ixessva sen ad moawanen, ad msasan inger asen a ku mani llan, mec ran
ad awdven ag nna ran.
Am
ceg nna niwedv ad ax slin, ad ghif nex arun, ad ghrin i yits n midden zzef nex
ad zrin g tilifizyun, mghar drusen; nghiy ad nawedv s ugar, acku “Lhaqq”
iga winnex, apa ur da nurezzu ghas ad imghur waddur n tamazirt ad.
Hma
y ad neddu gher dat ixessva x ad nesmures (réussir) i ugraw ad axatar, d
tudert i tmazight.
Tanemmirt.
kab_Latn kab_Latn hau_Latn taq_Latn gla_Latn kab_Latn crh_Latn kab_Latn sna_Latn kab_Latn kab_Latn taq_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn swe_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ltz_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn uzn_Latn fur_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gle_Latn kab_Latn kab_Latn kab_Latn ltz_Latn kab_Latn kab_Latn kab_Latn lus_Latn kab_Latn kab_Latn kab_Latn